Fredag d. 21. august fra 13.00-14.30 i Aarhus Hele billetprisen på de 150 kr. går ubeskåret til Røde Kors. Kom med, når vi går en tur sammen i Aarhus' Latinerkvarter! Vi mødes ved vores nye butik i Graven 23, hvor vi starter dagen med kaffe og et stykke wienerbrød. Derefter går vi en rute i området på cirka 30-40 minutter og ender igen ved butikken, hvor du får et gratis termokrus. Det bliver en rolig og rar eftermiddag i godt selskab, hvor du samtidig støtter en god sag. Alle billetindtægter går ubeskåret til Røde Kors' arbejde. Tag en mor, en ven, et familiemedlem, en partner, ja - måske endda en fremmed med ud på tur. Det vigtigste er at ingen føler sig alene!